Վիտալի Միկոլենկո

**Վիտալի Սերգեևիչ Միկոլենկո** (; ), ուկրաինացի ֆուտբոլիստ: Հանդես է գալիս ձախ պաշտպանի դիրքում։ «Էվերթոն» ակումբի և Ուկրաինայի ազգային հավաքականի խաղացող։ Եվրոպայի երկու առաջնությունների մասնակից (2020 և 2024):

## Ակումբային կարիերա
### «Դինամո» Կիև
Կիևի «Դինամոյի» սան։ 2012 թվականից հանդես է եկել ԴՈՒՖԼՈՒ-ում, որտեղ չորս տարվա ընթացքում անցկացրել է 85 հանդիպում, խփել 5 գոլ։

Նա իր նորամուտը նշեց «Դինամոյի» կազմում մինչև ակադեմիան թողնելը՝ 2016 թվականի մայիսի 29-ին, պատանեկան առաջնության 30-րդ տուրի «Իլյիչևեցի» դեմ խաղում (3:0)։ Այդ հանդիպումը վերջինն էր այդ խաղարկությունում և մրցաշարային նշանակություն չուներ, քանի որ «դինամոյականներն» այդ պահին արդեն իրենց չեմպիոնությունն էին երաշխավորում։  Այնուամենայնիվ, հաջորդ 2016/17 մրցաշրջանում նա դարձավ մինչև 19 տարեկանների թիմի հիմնական խաղացողը՝ խաղալով 21 հանդիպում (1 գոլ) և օգնելով թիմին պաշտպանել տիտղոսը։

2017 թվականի օգոստոսի 20-ին առաջին թիմի կազմում նորամուտը նշել է Կամենսկի «Ստալի» դեմ առաջնության խաղում՝ վնասվածք ստացած Յոսիպ Պիվարիչի փոխարեն 7-րդ րոպեին դուրս գալով պաշտպանության ձախ եզր։

2018 թվականի հոկտեմբերի 25-ին իր նորամուտը նշեց Եվրոպա լիգայում՝ «Դինամոյի» մեկնարկային կազմում հանդես գալով ֆրանսիական «Ռենի» դեմ արտագնա խաղում «Ռոազոն պարկ»-ում, որն ավարտվեց Կիևի թիմի հաղթանակով՝ 1:2։ 2018/19 մրցաշրջանում ճանաչվել Է Ուկրաինայի առաջնության լավագույն երիտասարդ ֆուտբոլիստ։

2019 թվականի հոկտեմբերի 20-ին խփել է իր առաջին գոլը Պրեմիեր լիգայում «Ալեքսանդրիայի» հետ տնային խաղում, որը միակն էր խաղում և ակումբին 1-0 հաշվով հաղթանակ պարգևեց։ 2019/20 մրցաշրջանում «Դինամոյի» կազմում ընդհանուր առմամբ անցկացրել է 36 հանդիպում բոլոր մրցաշարերում՝ աչքի ընկնելով չորս գոլով, ինչպես նաև դարձել Է Ուկրաինայի 2019/20 գավաթակիր։

2020/21 մրցաշրջանի սկզբում Կիևյան ակումբը բախվել էր բազմաթիվ վնասվածքների, այդ պատճառով Միկոլենկոն տեղափոխվեց կենտրոնական պաշտպանի դիրք, որտեղ նա հանդես էր գալիս պատանեկան մակարդակում։ 2020 թվականի սեպտեմբերի 19-ին «Լվովի» դեմ տնային խաղում (3:1) առաջին անգամ «Դինամոյին» դաշտ դուրս բերեց ավագի թևկապով՝ դառնալով թիմի երկրորդ (Վիկտոր Ցիգանկովից հետո) ամենաերիտասարդ ավագը Ուկրաինայի առաջնության խաղերում։ Այդ ժամանակ ֆուտբոլիստը դարձավ 21 տարեկան և 113 օրական։ 2021 թվականի մարտի 14-ին անցկացրել է իր 100-րդ հանդիպումը Կիևի «Դինամոյի» կազմում՝ մեկնարկային կազմում դուրս գալով «Զարյայի» հետ հանդիպմանը (2:0) որից 65 հանդիպում Ուկրաինայի առաջնություններում, 26-ը՝ եվրագավաթներում, 8-ը՝ Ազգային գավաթում և մեկը՝ Սուպերգավաթում։ 3-ը՝ Ուկրաինայի Պրեմիեր լիգայում (բոլորը «Ալեքսանդրիայի» դարպասը 2019/20 մրցաշրջանի ընթացքում) և 2-ը՝ եվրագավաթային հանդիպումներում։

Կիևի «Դինամոյի» կազմում Միկոլենկոն հանդես է եկել մինչև 2021 թվականի ավարտը և ընդհանուր առմամբ հարազատ թիմի կազմում անցկացրել է 132 հանդիպում բոլոր մրցաշարերում՝ աչքի ընկնելով 7 գոլով։

### «Էվերթոն»
2022 թվականի հունվարի 1-ին Միկոլենկոյի տեղափոխության մասին պաշտոնապես հայտարարել է անգլիական «Էվերթոն» ֆուտբոլային ակումբը։ Ֆուտբոլիստը նոր ակումբի հետ պայմանագիր է կնքել մինչև 2026 թվականը և ընտրել 19 համարը։ Գործարքի գումարը պաշտոնապես չի հայտարարվել։ ԶԼՄ-ների հաղորդմամբ, պաշտպանի տեղափոխությունն անգլիական ակումբին արժեցել է մոտ 21-23 մլն եվրո։

2022 թվականի հունվարի 8-ին «Հալ Սիթիի» դեմ Անգլիայի Գավաթի խաղում կայացավ Միկոլենկոյի նորամուտը նոր ակումբում։ Պաշտպանը խաղադաշտ է դուրս եկել մեկնարկային կազմում և խաղադաշտում անցկացրել է ամբողջ հանդիպումը, որն ավարտվել է «Էվերթոնի» հաղթանակով՝ 3:2 հաշվով լրացուցիչ ժամանակում։ 2022 թվականի մայիսի 8-ին խփեց իր առաջին գոլը «Էվերթոնի» կազմում՝ արտագնա խաղում գրավելով «Լեսթեր Սիթիի» դարպասը, որն ավարտվեց «իրիսոկի» հաղթանակով՝ 2:1 հաշվով։ 2022 թվականի մայիսի 25-ին այս գոլը ճանաչվել է «Էվերթոնի» մրցաշրջանի լավագույն գոլ։ Ընդհանուր առմամբ, Անգլիայում իր նորամուտի մրցաշրջանի երկրորդ կեսում Միկոլենկոն մասնակցել է «Էվերթոնի» 16 հանդիպման։

2022/23 մրցաշրջանում ֆուտբոլիստը ակումբի կազմում անցկացրել է 35 հանդիպում բոլոր մրցաշարերում։ 30 անգամ հանդես է եկել Պրեմիեր լիգայի հանդիպումների մեկնարկային կազմում։

2023 թվականի հոկտեմբերին ընդգրկվել է ԱՊԼ-ի հոկտեմբեր ամսվա խորհրդանշական հավաքականում՝ ըստ Որկորեդ վիճակագրական պորտալի վարկածի։ 2023 թվականի նոյեմբերի 5-ին «Բրայթոն ընդ Հոուվ Ալբիոնի» դեմ խաղում (1:1) իր առաջին գոլով աչքի է ընկել «իրիսոկի» կազմում «Գուդիսոն Պարկ» տնային մարզադաշտում։ Վեց օր անց Միկոլենկոն կրկին աչքի ընկավ գոլով՝ գրավելով «Քրիսթալ Փելասի» դարպասը «Էվերթոնի» համար հաղթական խաղի արդեն 54-րդ վայրկյանին (3:2)։ 2024 թվականի ապրիլի 24-ին «Էվերթոնի» համար մերսիսայդյան Դերբիի հաղթական (2:0) ժամանակ ստացել է կոճային կապանների վնասվածք։ 2024 թվականի ապրիլի 30-ին հայտնի դարձավ, որ այս վնասվածքի պատճառով Միկոլենկոն բաց կթողնի մրցաշրջանի մնացած հատվածը։ Այսպիսով, 2023/24 մրցաշրջանում Միկոլենկոն բոլոր մրցաշարերում մասնակցել է ակումբի 34 հանդիպման, որոնցում դարձել է երկու գոլի հեղինակ։

## Կարիերան հավաքականում
thumb|250px|Միկոլենկոն Ուկրաինայի հավաքականի կազմումՈւկրաինայի ազգային հավաքականում նորամուտը նշել է 19 տարեկանում 2018 թվականի նոյեմբերի 20-ին Թուրքիայի դեմ ընկերական խաղում (0:0)։ 2019 թվականի մարտի 22-ին ազգային հավաքականում անցկացրել է իր առաջին պաշտոնական հանդիպումը՝ մեկնարկային կազմում դուրս գալով Պորտուգալիայի հավաքականի դեմ խաղին։ Եվրոպայի 2020 թվականի առաջնության ընտրական փուլի Խաղն ավարտվեց 0:0 հաշվով։ Ընդհանուր առմամբ, նա մասնակցել է մրցաշարի ընտրության յոթ խաղի ութից և օգնել է թիմին դուրս գալ Եվրո։

2021 թվականի հունիսի 1-ին գլխավոր մարզիչ Անդրեյ Շևչենկոն ընդգրկվել է Ուկրաինայի հավաքականի պաշտոնական հայտացուցակում՝ մասնակցելու 2020 թվականի Եվրոպայի առաջնության խաղերին։ Մրցաշարում մասնակցել է Ուկրաինայի հավաքականի 4 հանդիպման, որը հասել է մինչև քառորդ եզրափակիչ։

2022 թվականի հունիսի 11-ին Հայաստանի հավաքականի հետ խաղում աչքի ընկավ իր դեբյուտային գոլով ազգային թիմում։

Միկոլենկոն ընդգրկվել էր Ուկրաինայի հավաքականի պաշտոնական հայտացուցակում 2024 թվականի Եվրոպայի առաջնության խաղերին մասնակցելու համար, սակայն մրցաշարի նախօրեին ստացած վնասվածքի պատճառով մասնակցել է միայն Բելգիայի հավաքականի դեմ խմբային փուլի վերջին հանդիպմանը։

## Ելույթների վիճակագրություն
### Ակումբային

### Միջազգային

### Հանդիպումներ ազգային հավաքականում
**Ընդհանուր՝ 42 խաղ / 1 գոլ՝ 19 հաղթանակ, 14 ոչ-ոքի, 9 պարտություն:**

## Ձեռքբերումներ
### Թիմային
; «Դինամո» (Կիև)
* Ուկրաինայի չեմպիոն՝ 2020/21
* Ուկրաինայի փոխչեմպիոն (**3**)՝ 2017/18, 2018/19, 2019/20
* Ուկրաինայի գավաթակիր (**2**)՝ 2019/20, 2020/21
* Ուկրաինայի գավաթի եզրափակչի մասնակից՝ 2017/18
* Ուկրաինայի Սուպերգավաթակիր (**3**)՝ 2018, 2019, 2020

### Անձնական
* «Ուկրաինայի ոսկե տաղանդ» մրցանակի դափնեկիր (**3**)՝ 2018 (մինչև 19 տարեկան), 2019 (մինչև 21 տարեկան), 2020 (մինչև 21 տարեկան)
* Ուկրաինայի առաջնության լավագույն երիտասարդ ֆուտբոլիստ՝ 2018/19
* Մրցաշրջանի լավագույն գոլի հեղինակը «Էվերթոնում»՝ 2021/22

## Ծանոթագրություններ

## Արտաքին հղումներ

* Профиль футболиста на официальном сайте «Эвертона»
 
Կատեգորիա:Անգլիայի լեգեոներ ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:Էվերթոնի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆուտբոլի պաշտպաններ